stanford-oval/wikipedia huggingface dataset:
กองกำลังติดอาวุธอิสลาม
อ่านเพิ่ม

ดลยา เทียนทอง. ปฐมบทการก่อการร้าย. กทม: สถาบันเอเชียศึกษา จุฬาลงกรณ์มหาวิทยาลัย. 2550 หน้า 90 - 91
ศราวุฒิ อารีย์. ก่อการร้าย มุมมองของโลกอิสลาม. กทม. สถาบันเอเชียศึกษา จุฬาลงกรณ์มหาวิทยาลัย. 2550. หน้า 125 – 126
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  สหรัฐ
กองทัพแห่งโมฮัมเหม็ด

ธงของกองทัพแห่งโมฮัมเหม็ด
กองทัพแห่งโมฮัมเหม็ด (อังกฤษ: Army of Mohammed; Jaish-e- Mohammed;อาหรับ: جيش محمد) เป็นขบวนการก่อการร้ายในประเทศปากีสถาน ก่อตั้งโดยมาสูด อัซฮาร์ ซึ่งถูกปล่อยตัวจากคุกในอินเดียเมื่อ พ.ศ. 2543 เพื่อแลกเปลี่ยนกับตัวประกัน 155 คนที่ถูกจี้จากสายการบินแอร์อินเดีย จุดประสงค์ของกลุ่มคือต้องการรวมกัษมีระทั้งหมดไว้กับปากีสถาน
ปฏิบัติการ

กลุ่มนี้ออกมาอ้างความรับผิดชอบต่อการโจมตีอาคารรัฐสภาในเมืองศรีนครเมื่อ 1 ตุลาคม พ.ศ. 2544 มีผู้เสียชีวิต 31 คนรัฐบาลอินเดียเชื่อว่ากลุ่มนี้อยู่เบื้องหลังการวางระเบิดอาคารรัฐสภา ประเทศอินเดียเมื่อ 13 ตุลาคม พ.ศ. 2544 ที่มีผู้เสียชีวิต 18 คน
สมาชิก

สมาชิกติดอาวุธของขบวนการมีราว 100 คน อยู่ในอะซัด กัษมีระของปากีสถาน กัษมีระและโคดาในอินเดีย ฐานที่มั่นอยู่ที่เปชาวาร์และมูซาฟฟาราบาด แต่จะออกก่อการร้ายในกัษมีระของอินเดีย สมาชิกส่วนใหญ่เป็นชาวปากีสถานในกัษมีระ บางส่วนเป็นชาวอาหรับและชาวอัฟกัน
การสนับสนุน

กลุ่มนี้ได้รับความช่วยเหลือจากกลุ่มมุญาฮิดีน มีความผูกพันกับกลุ่มตาลีบันและมุญาฮิดีนในอัฟกานิสถาน อาจจะได้ความช่วยเหลือจากอัลกออิดะห์ด้วย
รัชตะ รัชตะนาวิน

| ศาสตราจารย์ นายแพทย์รัชตะ รัชตะนาวินม> ป.ช., ม.ว.ม., ร.ม.ด.(ศ), ร.จ.พ. |
| --- | --- |


รัฐมนตรีว่าการกระทรวงสาธารณสุข
ดำรงตำแหน่ง 30 สิงหาคม พ.ศ. 2557 – 19 สิงหาคม พ.ศ. 2558
นายกรัฐมนตรี: ประยุทธ์ จันทร์โอชา
ก่อนหน้า: ประดิษฐ์ สินธวณรงค์
ถัดไป: ปิยะสกล สกลสัตยาทร
สมาชิกสภานิติบัญญัติแห่งชาติ
ดำรงตำแหน่ง 31 กรกฎาคม พ.ศ. 2557 – 28 สิงหาคม พ.ศ. 2557
อธิการบดีมหาวิทยาลัยมหิดล
ดำรงตำแหน่ง 26 มกราคม พ.ศ. 2555 – 31 ธันวาคม พ.ศ. 2557
ก่อนหน้า: ปิยะสกล สกลสัตยาทร
ถัดไป: อุดม คชินทร
คณบดีคณะแพทยศาสตร์โรงพยาบาลรามาธิบดี มหาวิทยาลัยมหิดล
ดำรงตำแหน่ง พ.ศ. 2548 – พ.ศ. 2554
ก่อนหน้า: ประกิต วาทีสาธกกิจ
ถัดไป: วินิต พัวประดิษฐ์
 
ข้อมูลส่วนบุคคล
เกิด: 13 สิงหาคม พ.ศ. 2493 (74 ปี)
ศาสนา: พุทธ
คู่สมรส: ณัฏฐา รัชตะนาวิน

ศาสตราจารย์เกียรติคุณ นายแพทย์ รัชตะ รัชตะนาวิน (เกิด 13 สิงหาคม พ.ศ. 2493) เป็นนักการเมือง แพทย์และนักวิชาการชาวไทย รัฐมนตรีว่าการกระทรวงสาธารณสุข และอดีตประธานกรรมการควบคุมเครื่องดื่มแอลกอฮอล์ เป็นกรรมการสภาผู้ทรงคุณวุฒิในสภาพัฒนาการเศรษฐกิจและสังคมแห่งชาติในรัฐบาล พลเอก ประยุทธ์ จันทร์โอชา และอดีตอธิการบดีมหาวิทยาลัยมหิดล
การศึกษา

รัชตะ รัชตะนาวิน จบการศึกษาจาก Fellow of the American College of Endocrinology, Fellow in Endocrinology, University of Massachusetts Medical School, U.S.A., อนุมัติบัตรผู้เชี่ยวชาญสาขาต่อมไร้ท่อและเมตาบอลิสม์ จากราชวิทยาลัยอายุรแพทย์ฯ, วุฒิบัตรผู้เชี่ยวชาญสาขาอายุรศาสตร์ จากมหาวิทยาลัยมหิดล และแพทยสภา, อนุมัติบัตรสาขาเวชศาสตร์ครอบครัว จากแพทยสภา, ประกาศนียบัตรชั้นสูงสาขาอายุรศาสตร์ จากมหาวิทยาลัยมหิดล, แพทยศาสตร์บัณฑิต จากคณะแพทยศาสตร์โรงพยาบาลรามาธิบดี มหาวิทยาลัยมหิดล และวิทยาศาสตร์บัณฑิตสาขาวิทยาศาสตร์การแพทย์ จากคณะวิทยาศาสตร์ มหาวิทยาลัยมหิดล รัชตะ รัชตะนาวิน สมรสแล้วกับ รศ.พญ.ณัฏฐา รัชตะนาวิน
ตำแหน่งที่สำคัญในอดีต

รัชตะ รัชตะนาวิน เคยทำหน้าที่ในตำแหน่งหัวหน้าภาควิชาอายุรศาสตร์ คณะแพทยศาสตร์โรงพยาบาลรามาธิบดี มหาวิทยาลัยมหิดล (พ.ศ. 2542 – 2547), อนุกรรมการศึกษาวิจัยเกี่ยวกับการควบคุมอันตรายในการใช้ยา สำนักงานคณะกรรมการอาหารและยา กระทรวงสาธารณสุข (พ.ศ. 2538 – 2542), ประธานวิชาการราชวิทยาลัยอายุรแพทย์แห่งประเทศไทย (พ.ศ. 2547 – 2548), กรรมการบริหารราชวิทยาลัยอายุรแพทย์แห่งประเทศไทย (พ.ศ. 2543 – 2547), อุปนายกสมาคมต่อมไร้ท่อแห่งประเทศไทย (พ.ศ. 2545 – 2547) และประธานวิชาการ สมาคมต่อมไร้ท่อแห่งประเทศไทย (พ.ศ. 2535 – 2543)และเคยได้รับรางวัลนักวิทยาศาสตร์ดีเด่น ประจำปี 2548 ในสาขาวิทยาศาสตร์การแพทย์ จากมูลนิธิส่งเสริมวิทยาศาสตร์และเทคโนโลยีในพระบรมราชูปถัมภ์ คู่กับ บุญส่ง องค์พิพัฒนกุล
ตำแหน่งหน้าที่ในปัจจุบัน

รัชตะ รัชตะนาวิน ได้ทำหน้าที่ในตำแหน่งคณบดีคณะแพทยศาสตร์โรงพยาบาลรามาธิบดี มหาวิทยาลัยมหิดล, กรรมการ scientific advisory committee มูลนิธิรางวัลสมเด็จเจ้าฟ้ามหิดลในพระบรมราชูปถัมภ์ และกรรมการในคณะกรรมการควบคุมโรคขาดสารไอโอดีนแห่งชาติ
รัชตะ รัชตะนาวิน ได้รับพระบรมราชโองการโปรดเกล้าฯ แต่งตั้งเป็นอธิการบดีมหาวิทยาลัยมหิดล เมื่อวันที่ 26 มกราคม พ.ศ. 2555
ได้รับเลือกให้เป็นประธานที่ประชุมอธิการบดีแห่งประเทศไทย (ทปอ.) ประจำปี 2557
ในปี 2557 ได้รับแต่งตั้งเป็นสมาชิกสภานิติบัญญัติแห่งชาติ วันที่ 31 สิงหาคม 2557 รับตำแหน่งเป็นรัฐมนตรีว่าการกระทรวงสาธารณสุขในรัฐบาลประยุทธ์ จันทร์โอชา
วันที่ 17 กันยายน 2557 ที่ประชุมสภามหาวิทยาลัยมหิดลมีมติให้เขาเลือกระหว่างตำแหน่งรัฐมนตรีว่าการกระทรวงสาธารณสุขหรืออธิการบดีมหาวิทยาลัยมหิดลอย่างใดอย่างหนึ่ง โดยก่อนหน้านี้มีกรรมการสภามหาวิทยาลัย 2 คนที่ได้รับตำแหน่งรัฐมนตรี คือ ยงยุทธ์ ยุทธวงศ์ และ กฤษณพงศ์ กีรติกร ซึ่งทั้งคู่ลาออกจากตำแหน่งกรรมการสภามหาวิทยาลัยแล้ว
วันที่ 20 กันยายน 2557 เขาแต่งตั้งกรรมการผู้ทรงคุณวุฒิในคณะกรรมการวัตถุที่ออกฤทธิ์ต่อจิตและประสาท จำนวน 7 ราย และ กรรมการผู้ทรงคุณวุฒิในคณะกรรมการควบคุมยาเสพติดให้โทษ จำนวน 7 ราย
วันที่ 15 ตุลาคม 2557 รัชตะ รัชตะนาวินได้ยื่นหนังสือลาออกจากตำแหน่งอธิการบดีมหาวิทยาลัยมหิดล ทั้งนี้ให้มีผลตั้งแต่วันที่ 31 ธันวาคม 2557 เป็นต้นไป และที่ประชุมสภามหาวิทยาลัยมหิดลได้มอบหมายให้ สุวรรณา เรืองกาญจนเศรษฐ์ รองอธิการบดี ปฏิบัติหน้าที่แทนอธิการบดี พร้อมกันนี้ ที่ประชุมได้แต่งตั้ง ประเวศ วะสี กรรมการสภามหาวิทยาลัยมหิดล เป็นประธานคณะกรรมการสรรหาอธิการบดีคนใหม่ ซึ่งจะต้องดำเนินการสรรหาและเสนอชื่อต่อสภามหาวิทยาลัยภายในวันที่ 17 ธันวาคม 2557 จำนวน 3 คน เพื่อให้สภาคัดเลือก เพื่อนำรายชื่อโปรดเกล้าฯ ต่อไป
วันที่ 30 ตุลาคม 2557 เขาแต่งตั้งกรรมการผู้ทรงคุณวุฒิในคณะกรรมการยา จำนวน 9 ราย
วันที่ 5 พฤศจิกายน 2557 แต่งตั้งกรรมการผู้ทรงคุณวุฒิในคณะกรรมการเครื่องสำอาง จำนวน 6 ราย
เครื่องราชอิสริยาภรณ์

รัชตะได้รับพระราชทานเครื่องราชอิสริยาภรณ์ชั้นสูงสุดตระกูลต่างๆ ดังนี้
พ.ศ. 2548 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2545 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2559 –  เหรียญดุษฎีมาลา เข็มศิลปวิทยา (ร.ด.ม.(ศ)) สาขาแพทยศาสตร์
พ.ศ. 2551 –  เหรียญจักรพรรดิมาลา (ร.จ.พ.)
การทัพอัลอันฟาล

การทัพอัลอันฟาล (อาหรับ: حملة الأنفال; เคิร์ด: شاڵاوی ئەنفال) มีอีกชื่อว่า การสังหารหมู่อันฟาล หรือ การสังหารหมู่ชาวเคิร์ด เป็นปฏิบัติการปราบปรามการก่อกบฏแบบสังหารหมู่ที่ดำเนินการในอิรักสมัยบะอัษ ซึ่งทำให้มีชาวเคิร์ดในช่วงคริสต์ทศวรรษ 1980 เสียชีวิตระหว่าง 50,000 ถึง 182,000 คน ประกอบด้วยกองทัพอิรักที่นำโดยอะลี ฮัสซัน อัลมะญีด ตามคำสั่งของประธานาธิบดี ซัดดัม ฮุสเซน ต่อสู้กับชาวอิรักเคอร์ดิสถานในอิรักตอนเหนือในช่วงสุดท้ายของสงครามอิรัก–อิหร่าน จุดประสงค์ของการทัพนี้คือการกำจัดกลุ่มกบฏชาวเคิร์ดกับการแผลงเป็นอาหรับในเขตผู้ว่าการคีร์คูก
ชื่อของการทัพมาจากชื่อบทที่ 8 ในอัลกุรอาน (อัลอันฟาล) ซึ่งอดีตรัฐบาลบะอัษอิรักใช้เป็นชื่อรหัส (code name) กลุ่มการโจมตีอย่างเป็นระบบต่อนักรบชาวเคิร์ดในอิรักตอนเหนือช่วง ค.ศ. 1986 ถึง 1989 โดยอยู่ในช่วงสูงสุดใน ค.ศ. 1988 ประเทศที่ยอมรับให้การทัพนี้เป็นการสังหารหมู่คือประเทศสวีเดน, นอร์เวย์, เกาหลีใต้ และสหราชอาณาจักร
Autumn Cockrell-Abdullah นักวิจัยกล่าวว่าอันฟาลกลายเป็น "องค์ประกอบสำคัญของเอกลักษณ์ชาวเคิร์ด"
ชื่อ

อัลอันฟาลเป็นซูเราะฮ์หรือบทที่ 8 ในอัลกุรอานที่กล่าวถึงชัยชนะของมุสลิม 313 คนต่อพวกนอกรีตเกือบ 900 คนในยุทธการที่บะดัร ค.ศ. 624 "อัลอันฟาล" มีความหมายตรงตัวว่า สิ่งที่ริบมาได้ (จากสงคราม) และถูกใช้พรรณาถึงการทัพที่มีการทำลายล้างและการปล้นสะดมตามคำสั่งของอะลี ฮัสซัน อัลมะญีดในการทำจัช (ผู้สมรู้ร่วมคิดชาวเคิร์ดกับบะอัษ ในภาษาเคิร์ด แปลว่า "ลูกของลา") นั่นคือ การลักขโมยโค แกะ แพะ เงิน อาวุธ และแม้แต่ผู้หญิงถูกกฎหมาย
แหล่งข้อมูลอื่น

Genocide in Iraq: The Anfal Campaign Against the Kurds, Human Rights Watch, July 1993
Whatever Happened To The Iraqi Kurds? Human Rights Watch, 1991
The Crimes of Saddam Hussein – 1988 The Anfal Campaign
| --- | --- |
ฐานข้อมูลการควบคุมรายการหลักฐาน: ประจำชาติ :  อิสราเอล  สหรัฐ
กองพลน้อยผู้พลีชีพอัลอักศอ

| กองพลน้อยผู้พลีชีพอัลอักศอ كتائب شهداء الأقصى กะตาอิบ ชุฮะดาอุลอักศอ |
| --- | --- |
คณะผู้นำ: ยัสเซอร์ อาราฟัต (อดีต)   มัรวาน อัลบัรฆูษี (ถูกลงโทษ)   ซะกะริยา อัซซุบัยดี (อดีต)   นาอิฟ อะบู ชาเราะฮ์  †   ฟาดี เกาะฟีชะฮ์  †
ปีที่ปฏิบัติการ: ค.ศ. 2000–ปัจจุบัน
แนวคิด: ชาตินิยมปาเลสไตน์ ต่อต้านลัทธิไซออนิสม์ สังคมนิยม
กองพลน้อยผู้พลีชีพอัลอักศอ (อังกฤษ: al-Aqsa Martyrs' Brigades, อาหรับ: كتائب شهداء الأقصى) เป็นกลุ่มทหารของปาเลสไตน์ที่เป็นกลุ่มย่อยของฟาตะห์ในเวสต์แบงก์เพื่อจัดตั้งรัฐปาเลสไตน์ โดยประเทศอิสราเอล สหภาพยุโรป ประเทศแคนาดา ประเทศญี่ปุ่น ประเทศนิวซีแลนด์ และประเทศสหรัฐจัดให้กลุ่มนี้เป็นกลุ่มก่อการร้าย กลุ่มนี้ตั้งชื่อตามมัสยิดอัลอักศอ ซึ่งเป็นสถานที่ศักดิ์สิทธิ์ของศาสนาอิสลาม สมาชิกของกลุ่มแยกมาจากตันซีมหลังยัสเซอร์ อาราฟัตเสียชีวิตเมื่อ 11 พฤศจิกายน พ.ศ. 2547
กองทัพยัสเซอร์ อาราฟัต

กลุ่มนี้เริ่มต้นโดยมีเป้าหมายที่กองทหารอิสราเอลในเวสต์แบงก์และฉนวนกาซา และเริ่มโจมตีพลเรือนเมื่อ พ.ศ. 2545 หลังจากเหตุการณ์ระเบิดพลีชีพของกลุ่มเมื่อเดือนมีนาคม พ.ศ. 2545 เมื่อเดือนพฤศจิกายน พ.ศ. 2547 มามุด อับบาสนายกรัฐมนตรีของเขตปกครองตนเองปาเลสไตน์กล่าวว่ากลุ่มนี้เป็นส่วนหนึ่งของฟาตะห์ อย่างไรก็ตาม ฟาตะห์เริ่มติดต่อกับกลุ่มนี้เมื่อประธานาธิบดีอิหร่าน มะห์มูด อะห์มะดีเนจาด เรียกร้องให้ชาวอาหรับลบอิสราเอลออกจากแผนที่โลกเมื่อ 18 ตุลาคม พ.ศ. 2546
ปฏิบัติการ

ใช้การต่อสู้โดยการลอบยิงและระเบิดพลีชีพ เพื่อโจมตีทหารอิสราเอลรวมทั้งชาวปาเลสไตน์ที่ร่วมมือกับอิสราเอล กลุ่มนี้มีมือระเบิดพลีชีพเป็นผู้หญิงด้วย มักโจมตีในฉนวนกาซา เวสต์แบงก์ และบริเวณอื่นๆของอิสราเอล
แหล่งข้อมูลอื่น

Al-Aqsa Martyrs Brigades website (Arabic)
Council on Foreign Relations. Terrorism Q&A: al-Aqsa Martyrs Brigades
Profile: al-Aqsa Martyrs' Brigade
The al-Aqsa Martyrs Brigades: A political tool with an edge เก็บถาวร 2002-10-09 ที่ เวย์แบ็กแมชชีน, from Israel's Institute for Counter-Terrorism.
al-Aqsa Martyrs' Brigades Joins the Fatah Council.
Daily Life in the Palestininian Authority
BBC: Palestinian Authority Funds go to Militants
กอบีลและฮาบีล

กอบีลและฮาบีล เขียนด้วยอักษรวิจิตรอิสลาม
ฮาบีลและกอบีล ( อาหรับ: قَابِيْل وَهَابِيْل  , อาเบลและคาอิน ) เป็นที่เชื่อกันว่า ชาวมุสลิม เป็นบุตรสองคนแรกของ อาดัมและหะวาอ์ (เอวา) ที่กล่าวถึงในอัลกุรอาน
เหตุการณ์ของเรื่องราวในอัลกุรอาน  แทบจะเหมือนกับการอธิบายใน พระคัมภีร์ฮีบรู : พี่น้องทั้งสองถูกบัญชาให้ถวายเครื่องบูชาแด่ อัลลอฮ์ เป็นรายบุคคล อัลลอฮ์ยอมรับการถวายของฮาบีลและปฏิเสธการถวายของกอบีล ด้วยความอิจฉา กอบีลจึงสังหารฮาบีล ซึ่งเป็นการฆาตกรรมครั้งแรกที่เกิดขึ้นบนโลก
มุมมองของ สุนนะห์ อธิบายว่าอัลลอฮ์ทรงบัญชา (หรืออนุญาต) ให้อาดัมแต่งงานกับลูกสาวฝาแฝดคู่หนึ่งของเขากับลูกชายฝาแฝดของเขา ฮาบีลกับ อิกลิมียา ผู้งดงาม และกอบีลกับละยูษาที่มี เสน่ห์ น้อยกว่า เมื่อาอดัมกำลังจะแต่งงานกับพวกเขา กอบีล ต่อต้านและไม่เชื่อฟัง โดยอ้างว่าภรรยาของเขามีเสน่ห์น้อยกว่าในขณะที่ภรรยาของน้องชายของเขาสวยงาม จากการวะฮีย์ของอัลลอฮ์ นบีอาดัมได้สั่งให้ลูกชายทั้งสองของเขาทำการสังเวย ใครก็ตามที่ได้รับ กุรบาน ก็มีสิทธิที่จะแต่งงานกับอิกลิมียา ตามฉบับ ชีอะฮ์ จากรายงานของบรรดา อิมาม ชีอะฮ์ของพวกเขา การที่พี่ชายแต่งงานกับน้องสาวถือเป็นบาปเสมอ และการเสียสละกลับกลายเป็นการตัดสินว่าใครจะได้รับเลือกให้เป็นผู้สืบทอดตำแหน่งของอาดัมบนโลก ในทั้งสองเรื่อง การเสียสละของฮาบีลเป็นสิ่งที่อัลลอฮ์ยอมรับในท้ายที่สุด และด้วยความโกรธแค้น กอบิลก็สังหารเขา
ในอัลกุรอาน

ในบรรดาบุตรคนแรกของนบีอาดัม กอบีลเป็นบุตรคนโต ส่วนฮาบีลเป็นบุตรคนรอง แต่ละคนถวายเครื่องบูชาแด่อัลลอฮ์ แต่พระองค์ทรงรับจากฮาบีลเท่านั้น เนื่องจากทัศนคติที่ชอบธรรมและความศรัทธาและความเชื่อมั่นในพระเจ้าของฮาบีล หลังจากถวายเครื่องบูชาแล้ว กอบีล พี่น้องผู้ชั่วร้ายเยาะเย้ย ฮาบีลด้วยความอิจฉาและบอกเขาว่า ข้าจะฆ่าเจ้าอย่างแน่นอน ฮาบีลเตือนกอบีล อย่างยุติธรรมว่าอัลลอฮ์ทรงยอมรับการเสียสละของผู้ที่ชอบธรรมในการกระทำของพวกเขาเท่านั้น เขาบอกกอบีลต่อไปว่า ถ้ากอบีลพยายามฆ่าเขาจริงๆ ฮาบีลจะไม่ตอบโต้และฆ่าเขาเพราะเขาเกรงกลัวอัลลอฮ์จะไม่ฆ่าเขาเพราะความอิจฉา จากนั้น ฮาบีล บอกกอบีล ว่าในการฆ่าเขา เขาจะแบกรับภาระไม่เพียงแต่บาปของเขาเท่านั้น แต่ยังรวมถึงบาปของเหยื่อด้วย ผลที่ตามมาก็คือ เหยื่อที่ต้องทนทุกข์กับความอยุติธรรม จะได้รับการอภัยบาปของเขาเอง และในขณะที่ฆาตกรได้รับคำเตือน ก็จะส่งผลให้บาปของเขาเพิ่มขึ้นด้วย อาเบลเทศนาอย่างทรงพลังและเตือนคาอินว่าบทลงโทษของการฆาตกรรมคือการที่เขาจะต้องใช้ชีวิตหลังความตายในไฟนรกญะฮันนัม
คำวิงวอนและคำเทศนาที่ไร้เดียงสาของฮาบีลไม่มีผลใดๆ ต่อกอบีล เพราะเขาเต็มไปด้วยความเย่อหยิ่ง จองหอง และความอิจฉาริษยา ต่อมาเขาได้สังหาร ฮาบีลผู้ชอบธรรม แต่ในการทำเช่นนั้น เขาทำลายตัวเองและกลายเป็นหนึ่งในผู้ที่หลงทาง นี่จะเป็นตัวอย่างแรกสุดของการฆาตกรรมคนชอบธรรมที่เกิดขึ้นบนแผ่นดินโลก ในอนาคต ผู้ทำความชั่วอีกหลายคนจะสังหารผู้เชื่อที่ฉลาดและเคร่งศาสนา
หลังจากการฆาตกรรม อัลลอฮ์ได้ส่งอีกาตัวหนึ่งลงไปค้นหาในพื้นดินเพื่อแสดงให้กอบีลเห็นถึงวิธีซ่อนความอัปยศอดสูของพี่ชายของเขา ด้วยความละอายใจ กอบีลเริ่มสาปแช่งตัวเองและเขาเต็มไปด้วยความรู้สึกผิด ในที่สุดความคิดเกี่ยวกับอาชญากรรมก็มาถึงตัวฆาตกร เมื่อเขาตระหนักดีว่าการสังหารใครก็ตามมันน่ากลัวเพียงใด ยิ่งเหยื่อเป็นผู้บริสุทธิ์และชอบธรรมมากเท่าไร เต็มไปด้วยความเสียใจ กอบีล ถูกทำเครื่องหมายด้วยความเศร้าโศกอย่างสุดซึ้ง อัลกุรอานกล่าวว่า “และเขากลายเป็นผู้หนึ่งที่ตรอมใจ” 5:31 (บทที่ 5 ข้อ 31)
สาส์น

อัลกุรอานกล่าวว่าเรื่องราวของกอบีลและฮาบีลเป็นสาส์นสำหรับมนุษยชาติ ตามที่ได้บอกพวกเขาเกี่ยวกับผลของการฆาตกรรม และการฆ่าวิญญาณจะเหมือนกับว่าเขาหรือเธอได้สังหารมนุษยชาติทั้งหมด แต่อัลกุรอานระบุว่าผู้คนยังคงปฏิเสธสาส์นของเรื่องราวนี้ และยังคงทำบาปร้ายแรง เช่น การสังหารบรรดานบีและคนชอบธรรมคนอื่นๆ นบีทุกคนที่เทศนาตั้งแต่สมัยอาดัมถูกข่มเหง ดูหมิ่น หรือประจานไม่ทางใดก็ทางหนึ่ง อย่างไรก็ตาม สำหรับบรรดาผู้ชอบธรรม อัลกุรอานกล่าวว่าผู้คนก้าวไปอีกขั้นหนึ่ง โดยพยายามสังหารพวกเขาหรือสังหารพวกเขาจริงๆ สำหรับการสังหารผู้ชอบธรรม มันกล่าวว่า "สำหรับผู้ที่ปฏิเสธสัญญาณของพระผู้เป็นเจ้าและฝ่าฝืนความถูกต้อง สังหารผู้เผยพระวจนะ และสังหารผู้ที่สอนเพียงแค่การติดต่อกับมนุษย์ ให้ประกาศการลงโทษอันมหันต์แก่พวกเขา"
ดูเพิ่ม

เศาะฮาบียะฮ์ผู้เป็นชะฮีดคนแรก
มัสยิดนบีฮาบีล ซึ่งถือว่าเป็นสถานที่ฝังศพของฮาบีล
ภาพของกอบีลฝังศพฮาบีล จากหนังสือกิเศาะศุล อัมบิยาอ์
ก็อลลีน

| ก็อลลีน |
| --- | --- |
เมือง

ก็อลลีนที่ตั้งในประเทศอียิปต์
พิกัด:  31°02′47″N 30°51′16″E﻿ / ﻿31.04639°N 30.854581°E﻿ / 31.04639; 30.854581
ประเทศ:  อียิปต์
เขตผู้ว่าการ: กัฟรุชชัยค์
เขตเวลา: UTC+2 (EST)
ก็อลลีน (อาหรับ: قلين) เป็นเมืองในเขตผู้ว่าการกัฟรุชชัยค์ ประเทศอียิปต์
ดูเพิ่ม

รายชื่อเมืองในประเทศอียิปต์
วิสุทธิ์ ศรีสุพรรณ

| วิสุทธิ์ ศรีสุพรรณม> ป.ช., ม.ว.ม., ร.จ.พ. |
| --- | --- |

รัฐมนตรีช่วยว่าการกระทรวงการคลัง
ดำรงตำแหน่ง 18 พฤศจิกายน พ.ศ. 2557 – 8 พฤษภาคม พ.ศ. 2562
นายกรัฐมนตรี: ประยุทธ์ จันทร์โอชา
รัฐมนตรีว่าการ: สมหมาย ภาษี อภิศักดิ์ ตันติวรวงศ์
ก่อนหน้า: ทนุศักดิ์ เล็กอุทัย เบญจา หลุยเจริญ
ถัดไป: สันติ พร้อมพัฒน์
สมาชิกวุฒิสภา
ดำรงตำแหน่ง 11 พฤษภาคม พ.ศ. 2562 – 16 พฤษภาคม พ.ศ. 2565
 
ข้อมูลส่วนบุคคล
เกิด: 21 มกราคม พ.ศ. 2492 (75 ปี)
ศาสนา: พุทธ
คู่สมรส: ฤดีมน ศรีสุพรรณ

วิสุทธิ์ ศรีสุพรรณ อดีตสมาชิกวุฒิสภา รัฐมนตรีช่วยว่าการกระทรวงการคลัง ในรัฐบาลพลเอกประยุทธ์ จันทร์โอชา กรรมการกฤษฎีกา คณะที่ 5 และเป็นอดีตรักษาราชการแทนปลัดกระทรวงการคลังและอดีตรองปลัดกระทรวงการคลัง
ประวัติ

วิสุทธิ์ ศรีสุพรรณ เกิดเมื่อวันที่ 21 มกราคม พ.ศ. 2492 เป็นบุตรคนที่ 6 ของนายอุย กับนางไน้ ศรีสุพรรณ มีพี่น้อง 6 คน สำเร็จการศึกษาระดับปริญญาตรีสาขาวิศวกรรมโยธา จากคณะวิศวกรรมศาสตร์ จุฬาลงกรณ์มหาวิทยาลัย และนิติศาสตรบัณฑิต (เกียรตินิยมอันดับ 2) จากคณะนิติศาสตร์ มหาวิทยาลัยรามคำแหง ระดับปริญญาโทสาขาเศรษฐศาสตร์ จากมหาวิทยาลัยธรรมศาสตร์ และวิศวกรรมศาสตร์ จากมหาวิทยาลัยลามาร์ ประเทศสหรัฐอเมริกา และผ่านการศึกษาอบรมหลักสูตรวิทยาลัยป้องกันราชอาณาจักร (วปอ.) รุ่นที่ 38
วิสุทธิ์ สมรสกับนางฤดีมน ศรีสุพรรณ (สกุลเดิม เรืองศิริ) มีบุตรสาว 2 คน
การทำงาน > ราชการ

วิสุทธิ์ ศรีสุพรรณ เคยรับราชการในสังกัดกระทรวงการคลัง เคยดำรงตำแหน่งผู้ตรวจราชการกระทรวงการคลัง ในปี พ.ศ. 2539-2542 เป็นอธิบดีกรมบัญชีกลาง ในปี พ.ศ. 2542-2545 เป็นผู้อำนวยการสำนักงานเศรษฐกิจการคลัง ในปี พ.ศ. 2545-2546 เป็นอธิบดีกรมธนารักษ์ ในปี พ.ศ. 2546-2550 เป็นอธิบดีกรมสรรพสามิต ในปี พ.ศ. 2550 และอธิบดีกรมศุลกากรในปีถัดมา จากนั้นในปี พ.ศ. 2552 ได้รับตำแหน่งรองปลัดกระทรวงการคลัง ในปีเดียวกันนั้นเขาได้รับมอบหมายให้ปฏิบัติหน้าที่รักษาการแทนปลัดกระทรวงการคลัง ระหว่างวันที่ 22 พฤษภาคม พ.ศ. 2552 ถึง 11 มิถุนายน พ.ศ. 2552
แทนนายศุภรัตน์ ควัฒน์กุล ซึ่งลาออกจากราชการตั้งแต่วันที่ 22 พฤษภาคม พ.ศ. 2552 โดยมีนายกรณ์ จาติกวณิช เป็นผู้เสนอชื่อ และยังมีความสนิทสนมกับนายกอร์ปศักดิ์ สภาวสุ รองนายกรัฐมนตรีด้านเศรษฐกิจอีกด้วย
กระทั่งในเดือนมิถุนายน พ.ศ. 2552 เขาได้รับแต่งตั้งให้เป็นอธิบดีกรมศุลกากร โดยตำแหน่งปลัดกระทรวงการคลัง ได้มีการแต่งตั้งนายสถิตย์ ลิ่มพงศ์พันธุ์ ให้ดำรงตำแหน่งดังกล่าวแทน
การทำงาน > งานการเมือง

ในปี พ.ศ. 2557 เขาได้รับแต่งตั้งเป็นที่ปรึกษารัฐมนตรีว่าการกระทรวงการคลัง (นายสมหมาย ภาษี) ในรัฐบาลของพลเอก ประยุทธ์ จันทร์โอชา ต่อมาในเดือนพฤศจิกายนของปีเดียวกัน เขาได้รับแต่งตั้งเป็นรัฐมนตรีช่วยว่าการกระทรวงการคลัง
เขาได้รับแต่งตั้งเป็นสมาชิกวุฒิสภา ในปี 2562 และได้ลาออกในปี 2565
การทำงาน > งานธุรกิจ

วิสุทธิ์ ศรีสุพรรณ เป็นกรรมการบริษัท พฤกษา เรียสเอสเตท จำกัด (มหาชน) ตั้งแต่ปี พ.ศ. 2553 จนถึงปี พ.ศ. 2557
เครื่องราชอิสริยาภรณ์

พ.ศ. 2547 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2542 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2539 –  เหรียญจักรพรรดิมาลา (ร.จ.พ.)
S-L-M

S-L-M หรือ ซีน-ลาม-เม็ม (อาหรับ: س ل م; ฮีบรู: שלם; ภาษาอราเมอิก: ܫܠܡܐ) เป็นรากศัพท์พยัญชนะสามตัวของคำในกลุ่มภาษาเซมิติก และคำเหล่านี้มีการใช้เป็นชื่อจำนวนมาก ตัวรากศัพท์เองนั้นหมายถึง "ทั้งหมด ปลอดภัย สัมผัส"
ซาลาม "สันติภาพ"

คำภาษาอาหรับ ซาลาม  (salām سَلاَم) ภาษามอลตา Sliem ภาษาฮีบรู ชาลอม (שָׁלוֹם), ภาษากีเอซ salām (ሰላም) ภาษาซีเรียค šlama (ܫܠܡܐ) ล้วนเป็นคำในกลุ่มภาษาเซมิติกที่หมายถึงสันติภาพ มาจาก ภาษาเซมิติกดั้งเดิม *šalām-.
คำว่า ซาลาม มีการใช้อย่างหลากหลายในภาษาอาหรับและการพูดของผู้นับถือศาสนาอิสลาม Al-Salam เป็นหนึ่งพระนามทั้ง 99 ของอัลลอหฺ และเป็นชื่อของผู้ชายเมื่อรวมกับ  ʿabd. Abd Al-Salam หมายถึง "ทาสแห่งอัลลอหฺ" ในภาษาฮีบรู คำที่มีความหมายเท่ากันคือคำว่าชาลอม และเป็นคำที่เป็นรากศัพท์ของชื่อโซโลมอน สุไลมาน เซลิม ซัลมา ซัลมะห์ ซาลิมะห์ เซลิมะห์ ซาโลม ฯลฯ
พันธสัญญาใหม่ภาษากรีกโบราณใช้ eirēnē (εἰρήνη) หมายถึง 'สันติภาพ', ซึ่งอาจจะ[ต้องการอ้างอิง] ใช้แทนคำพูดของพระเยซูที่ว่า šlama ภาษากรีกคำนี้กลายเป็นชื่อของผู้หญิงในสำเนียงทางเหนือว่า Irene การเปรียบเทียบภาษากรีก Septuagint และภาษาฮีบรูในพันธสัญญาเดิม พบว่าในบางที่ได้แปลคำว่าชาลอมไปเป็น soteria (σωτηρια, "ความรอด")
ภาษาอาหรับ ภาษามอลตา ภาษาฮีบรูและ ภาษาอราเมอิก มีการใช้วลีที่มีความหมายว่า "สันติภาพจงมีแด่คุณ" เป็นคำทักทายดังนี้:
ภาษาอาหรับ "อัสสลามุ-อลัยกุม" (as-salāmu ʿalaykum; السلام عليكم) ใช้ในการทักทายผู้อื่น เทียบท่ากับคำว่าสวัสดี การตอบรับที่เหมาะสมคือ "ขอให้คุณได้รับสันติภาพเช่นเดียวกัน" (`alaykum as-salām])
ภาษาฮีบรู שלום עליכם shalom aleichem.
ภาษามอลตา sliem għalikhom.
ภาษาอราเมอิกใหม่ ܫܠܡܐ ܥܠܘܟ šlama 'loukh, แบบคลาสสิกคือ ܫܠܡܐ ܥܠܝܟ šlāmâ ‘laik.
ตัวอย่าง

ใน ภาษาอาหรับ:
ซาลาม (|سلام salām) "สันติภาพ"
อัสสลามุ อลัยกุม (السلام عليكم as-salāmu ʿalaykum) "สันติภาพจงมีแด่คุณ"
อิสลาม (إسلام ʾIslām) "การมอบตนอย่างสมบูรณ์แก่อัลลอหฺ"
มุสลิม (مسلم muslim "ผู้ยอมมอบตน"
มุสตัสลิม (مستسلم; mustaslim) – ไม่มีการมองหาสิ่งตรงข้าม/หรือขัดแย้ง ผู้ที่ถูกส่งมอบ
ตัสลิม (تسليم; taslīm) – การกลายเป็นผู้มอบ
ใน ภาษาฮีบรู:
ชาลอม
ชิลูมิม (שילומים) — จ่ายคืน
เลฮิชตัลเลม (להשתלם) — ทำให้มีคุณค่า, จ่าย
มูสลาม (מושלם) — สมบูรณ์แบบ
ชาเลม (שלם) — ทั้งหมด สมบูรณ์
เลฮาชลิม (להשלים) — ทำให้สมบูรณ์ เติมเข้า
เลชาลเลม (לשלם) — จ่าย
ตัชลุม (תשלום) — การจ่าย
อับชาลอม (אבשלום) — ชื่อคน แปลตรงตัวว่าบิดาแห่งสันติภาพ
ใน ภาษาอราเมอิก:
Shlama — สันติภาพ
Shalmuta
ใน ภาษาอัมหาริก:
Selam "สันติภาพ"; ใช้เป็นคำทักทาย
Selamta "ยินดีต้อนรับ"
ใน ภาษามอลตา:
Sliem — สันติภาพ
Sellem ทักทาย คำนับ
ใน ภาษาอัคคาเดียน:
Salimatu "พันธมิตร"
Salimu "สันติภาพ, concord"
Shalamu "เป็นทั้งหมด, ปลอดภัย; กลับคืน; สำเร็จ, รุ่งเรือง".
Shulmu "สุขภาพ, ความรู้สึกดี"; ใช้เป็นคำทักทาย
ใน ภาษาตุรกี:
Selam
ในศาสนาอิสลาม

คำว่า إسلام ʾIslām เป็นรูปกริยาของ s-l-m, หมายถึง "การยอมตน" (เช่น การไว้ใจบุคคลอื่นอย่างสมบูรณ์หรือความนอบน้อม. ผู้ยอมมอบตน ใช้คำว่าمسلم, Muslim (ญ. مسلمة, muslimah).
คำนี้มีหลายความหมายในอัลกุรอ่าน ในบางโองการ (ʾāyāt), คุณภาพของอิสลามในฐานะการเลื่อมใสศรัทธาภายในคือการเน้นว่า: "ผู้ซึ่งยอมรับคำแนะนำของอัลลอหฺ, เขาได้ขยายลมหายใจแห่งอิสลาม." โองการอื่นๆได้เชื่อมโยงislām และ dīn (มักจะแปลเป็น "ศาสนา"): "ทุกวันนี้, ฉันได้ทำให้ศาสนาของพวกเจ้าสมบูรณ์(dīn) สำหรับเจ้า; ฉันได้ให้ลมหายใจแก่พวกเจ้า; ฉันได้ให้อิสลามเป็นศาสนาของพวกเจ้า." ยังมีการอธิบายแบบอื่นๆว่า อิสลามเป็นการกระทำเพื่ออัลลอหฺที่มากกว่าความศรัทธา
เมื่อ 2,000 ปีก่อนคริสตกาล

เมื่อ 2,000 ปีก่อนคริสตกาล ภาษาอัคคาเดียนใช้รากศัพท์ s-l-m, และการใช้ของบาบิโลเนีย มีรูปแบบพิเศษของ "shulmani" ใน จดหมายของอมานาร์
ชื่อเฉพาะ

ซาลาม (سلام ;Salām)
ซัลแมน (سلمان; Salmān)
เซลิม (سليم มาจาก Salīm)
ชโลมี (שלומי หรือ שלמי)
โซโลมอน, ชโลโม (שלמה)
ซาโลเม (שלומית)
สุไลมาน (سليمان; Sulaymān)
"ชาลอม" (สีน้ำเงิน) และ "ซาลาม" (สีเขียว) หมายถึง "สันติภาพ" ในภาษาฮีบรูและภาษาอาหรับ และมักใช้เป็น สัญลักษณ์ของสันติภาพ
"ซาลาม"
"ชาลอม"
"ชลามา/ชโลโม ในอักษรแบบ (บน) มัดคายา, (กลาง) เซอร์โต, และ (ล่าง) เอสตรันเกลลา"
ตัวอย่างของจดหมายของอมานาร์ เขียนด้วยอักษรรูปลิ่ม
กิตาบุชชิฟาอ์

หนังสือของอิบน์ ซีนา
| --- | --- |

ผู้ประพันธ์: อิบน์ ซีนา
ชื่อเรื่องต้นฉบับ: كتاب الشفاء
ภาษา: อาหรับ
ประเภท: ปรัชญาธรรมชาติ
พิมพ์: ค.ศ. 1027 (ภาษาอาหรับ)
กิตาบุชชิฟาอ์ (อาหรับ: کتاب الشفاء; ละติน: Sufficientia) เป็นสารานุกรมวิทยาศาสตร์และปรัชญาที่เขียนโดยอิบน์ ซีนา (แอวิเซนนา) จากเปอร์เซียสมัยกลาง ใกล้กับบูฆอรอที่มาวะรออันนะฮร์ เขาน่าจะเริ่มเรียบเรียงหนังสือใน ค.ศ. 1014 แล้วทำเสร็จช่วง ค.ศ. 1020 และตีพิมพ์ใน ค.ศ. 1027
หนังสือนี้แบ่งออกเป็น 4 ส่วนคือตรรกศาสตร์, วิทยาศาสตร์ธรรมชาติ, คณิตศาสตร์ (จตุรศิลปศาสตร์ของเลขคณิต, เรขาคณิต, ดาราศาสตร์ และดนตรี) และอภิปรัชญา โดยมีอิทธิพลของนักปรัชญากรีกเช่นแอริสตอเติล นักคิดชาวกรีกอย่างทอเลมี และนักวิทยาศาสตร์และนักปรัชญาชาวเปอร์เซีย/มุสลิมยุคแรกอย่างอัลคินดี, อัลฟารอบี และอัลบีรูนี
ดูเพิ่ม

อิบน์ ซีนา
อัลกอนูนฟีอัฏฏิบบ์
ยุคทองของอิสลาม
แหล่งข้อมูลอื่น

Avicenna on the subject and the object of metaphysics with a list of English translations of his philosophical works
(AR) Kitab al-Shifa fi [kidha] tariff huquq al-Mustafa. archive.org (ภาษาอาหรับ).
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  ฝรั่งเศส  BnF data  เยอรมนี  อิสราเอล 
อื่น ๆ:  IdRef
กลุ่มอัคบารี

กลุ่มอัคบารี (อาหรับ: أخباریون; เปอร์เซีย: ‌اخباریان, ฮาดิษนิยม) คือลัทธิหนึ่งในนิติศาสตร์อิสลาม และ ฮาดิษศึกษาในนิกายชีอะห์ ซึ่งดำเนินการตั้งแต่ปี ๒๕๐ ถึง ๑๑๗๐
อัคบารี มีแนวทางในการวินิจฉัยโดยอาศัยฮาดิษเพียงอย่างเดียว ซึ่งอยู่ตรงข้ามกับกลุ่มอุศูลียูนที่ใช้หนทางอื่น ๆ จากแนวทางการอิจติฮาด หรือ การวินิจฉัยบทบัญญัติของตนเอง แนวทางการวินิจฉัยเช่นนี้เกิดขึ้นตั้งแต่ยุคแรกเพียงแต่ไม่ได้ถูกขนานนามและแบ่งเป็นสองสำนักอย่างชัดเจน
กลุ่มอัคบารี

บุคคลที่โด่งดังในสำนักนี้คือ มุฮัมหมัด บาเก็ร มัจลีซี /เชค ฮุร อามิลี/เฟฎกาชานี/เชคยูซุฟ บะฮ์รอนี ยุคต่าง ๆ ของกลุ่มอัคบารี มีทั้งช่วงที่แข็งเกรงและอ่อนแอในด้านหลักเกณฑ์ เพราะมีบางท่านจากสำนักอัคบารีใช้แนวทางที่ผสมผสานระหว่าง อัคบารีและอุศูลี อาทิ ท่านอัลลามะห์มัจลิซีได้กล่าวว่า “ฉันไม่ได้เป็นอัคบารี แต่ทว่าฉันใช้สายกลางระหว่างอัคบารีและอุศูลี เช่นเดียวกับเชคยูซูฟ บะฮรอนี ที่โด่งดังในนาม “ศอฮิบ ฮะดาอิก” ได้เดินตามแนวทางสายกลางเช่นเดียวกัน และได้กล่าวถึงเศษหนึ่งส่วนสามของหนังสือเล่มที่หนึ่งของตนนามว่า “อัลฮะดาอิก อันนาฎิเราะห์ ฟี อะห์กาม อัลอิตเราะห์ อัฏฏอฮเราะ” ถึงแนวทางอุศูลี บนรากฐานโองการอัลกุรอานและวัจนะต่าง ๆ ซึ่งเป็นแนวทางนิติอิสลามที่ท่านเลือกใช้ในหนังสือ ฮะดาอิก เช่นเดียวกันเจ้าของหนังสือ “อัรเราฎอตุลญะนาต” กล่าวถึงเชคยูซูฟ บะฮ์รอนีว่า “เขาคือผู้ที่เดินสายกลางในนิติศาสตร์อิสลามระหว่างแนวทางอุศูลี และ อัคบารี” ซึ่งน่าจะเป็นทัศนะที่ถูกต้อง